Dommedagsnatt

Dommedagsnatt je prvý a jediný album (respektíve EP) vydané death/doom metalovou skupinou Thorr’s Hammer. Bol nahratý za dva večery v júni 1995. Pôvodne bol vydaný v roku 1996 vydavateľstvom Moribund Records na kazete.

Charakteristika 
Southern Lord Records píše: „Thorr’s Hammer je surový nihilistický doom metal ktorého výraznou súčasťou je neuveriteľný vokál nórskej bohyne Ozmy. Prezentujúc sa v jej rodnom jazyku (nórčine), Ozmin hrdelný ponurný vokál v kontraste s jej prekrásnym spevom tvorí sužujúcu atmosféru.“ V prvej skladbe sa strieba čistý vokál a drvivý growling, v ostatných už len growling. Allmusic píše: „...stojac niekde medzi kuriozitou a zvrhlou genialitou, Dommedagsnatt je, pokiaľ nič iné, kompletné zhrnutie tohto unikátneho projektu...“ Názvy skladieb v preklade znamenajú „Norge“ - Nórsko, „Troll“ - trol, „Dommedagsnatt“ - noc súdneho dňa. Autorkou fotografií použitých na obaloch MC aj CD je Diona Mavis.

Reedície 
Prvá CD reedícia pochádza z roku 1998 od vydavateľstva Southern Lord Records ako jeho vôbec prvý album. CD vydanie zahŕňa skladbu, ktorá sa nenachádzala na originálnom kazetovom vydaní - „Mellom Galgene“. Existuje ešte jedna CD reedícia z roku 2004, obsahuje tie isté skladby ako vydanie z roku 1998 a ako bonus ponúka amatérsky videozáznam (vo formáte .mov, s dĺžkou 34:29) prvého z dvoch koncertov, ktorý bol odohraný 24. júna 1995 v klube New World v Seattle. CD edície majú rozdielny obal, prvá má zhodný obal s pôvodnou kazetou. Obe CD edície sú remastrované Countom Schneebergerom, uvádzaným aj pod menom Mathias Schneeberger. 
Existujú informácie o limitovanej LP edícií - 12" picture vinyl, v limitovanej edícií 1000 kusov, so skladbami ako CD reedície. V roku 2009 pri príležitosti 2 koncertov Thorr’s Hammer vyšla limitová LP edícia 180 g clear vinylu v počte 450 kusov.

Zoznam skladieb 
 „Norge“ – 7:37
 „Troll“ – 4:25
 „Dommedagsnatt“ – 8:07
 „Mellom Galgene (live)“ – 12:12 (bonus na CD)

Tvorcovia 
Runhild Gammelsæter (a.k.a. Ozma) - spev a texty
Greg Anderson - elektrická gitara ("drones and sunns")
Stephen O'Malley - elektrická gitara ("crust and earth")
James Hale - basová gitara ("subsonic attack")
Jamie Sykes - bicie ("battledrums")

Referencie

Externé odkazy 
recenzia 

EP z 1996
Debutové albumy